smcproject/ml-wiki-sentences huggingface dataset:
എൽ.പി.സ്കൂളും കുന്ദമംഗലം ബി.ആർ.സിയും ചേർന്ന്  2017 നവം 11ന് ഉടുമ്പുപാറയിലേക്ക് ഒരു ട്രക്കിങ് നടത്തി.
അന്നു മുക്കം - കുന്ദമംഗലം ഉപജില്ലകളിൽ നിന്നായി ആയിരത്തേളം വിദ്യാർഥികൾ  പങ്കെടുത്തു.
അതിനുശേഷമാണ് ഉടുമ്പുപാറയിലേക്കുള്ള ട്രക്കിങ്ങും പഠനയാത്രയും സജീവമായത് .
ഉടുമ്പുപാറയുടെ മുകളിലെത്തിയാൽ നല്ല തണുത്ത കാറ്റാണ്.
പാറയുടെ പടിഞ്ഞാറ് ഭാഗത്ത് കാഴ്ചയെ മറച്ചുകൊണ്ടു കുറച്ചു പച്ചപ്പുല്ലുകളും (കറാച്ചിപ്പുല്ല്) വള്ളിപ്പടർപ്പുകളും വളർന്നു നിൽക്കുന്നുമുണ്ട്.
പ്രധാന ആകർഷണങ്ങൾ ആനക്കല്ലുംപാറ വെള്ളച്ചാട്ടം.
കൊടിക്കൽ കുന്ന് ( 11°24′36″N 76°06′18″E ﻿ / ﻿ 11.409979°N 76.104872°E ﻿ / 11.409979; 76.104872 ) - (1750 മീറ്റർ) മേടപ്പാറ മല.
പൂവാറൻതോട്-നായാടൻ പൊയിൽ (ഓഫ് റോഡ്‌ ) ഉടുമ്പുപാറ (ട്രക്കിങ്) ഗതാഗതം
ആദ്യ കാലങ്ങളിൽ നിലവിലുണ്ടായിരുന്ന കൂപ്പ് റോഡാണ് ഗതാഗതത്തിനു ഉപയോഗിച്ചിരുന്നത്.
4x4 ജീപ്പ് സർവീസ് മാത്രമേ തുടക്കത്തിൽ ഉണ്ടായിരുന്നുള്ളൂ.
പിന്നീടാണ് ടാർ റോഡ് വന്നത്.
ഇപ്പോൾ കെസ്ആർടിസി സർവീസ് നടത്തുന്നുണ്ട്.
ആരാധനാലയങ്ങൾ കല്ലംപുല്ല് കിരാതമൂർത്തി ദുർഗ്ഗ വിഷ്ണുമായ ക്ഷേത്രം സെൻറ്റ്.
മേരീസ് ചർച്ച് പൂവാറൻതോട് .
ശ്രീ  ഉദയഗിരി ധർമ്മശാസ്താ ക്ഷേത്രം ആനക്കല്ലുംപാറ.
ജുമാ മസ്ജിദ് പൂവറൻതോട്.
എസ്.കെ.ഡി (ക്രിസ്തു ദാസി) കോൺവെന്റ്.
പൊതു സ്ഥാപനങ്ങൾ ജി.എൽ.പി സ്കൂൾ പൂവാറൻതോട് അങ്കണവാടി, കല്ലൻപുല്ല് വായനശാല, ആനക്കല്ലുംപാറ ക്ഷീരോൽപാദക സഹകരണ സംഘം സാംസ്കാരിക നിലയം തപാൽ ഓഫീസ് വന സംരക്ഷക സമിതി, ആനക്കല്ലുംപാറ ശിശു മന്ദിരം പൊതു വിതരണ കേന്ദ്രം കെ‌.
ആർ‌.
ടി‌.
സി മലയോര മേഖല ഫോറം ബ്രാഞ്ച് ഓഫീസ് അവലംബം ↑ ↑ ↑ ↑ ↑ ↑
പൂവരാഹൻ ഇംഗ്ലീഷ് വിലാസം https://ml.wikipedia.org/wiki/Poovarahan ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2010 സെപ്റ്റംബർ മുതൽ തുടരുന്നു.
Indian Proclamation Star Pagoda.
കടപ്പാട്: http://www.australian-coins.com/
പതിനെട്ടാം നൂറ്റാണ്ടിൽ കേരളത്തിൽ നിലവിൽ നിന്ന നാണയം ആയിരുന്നു പൂവരാഹൻ .
ഇതിന്റെ ഒരു വശം വിഷ്ണുവിന്റെ ചിത്രവും മറുവശം നക്ഷത്ര ചിഹ്നത്തോടു കൂടിയതുമാണ്‌.
പൂവറ്റൂർ ഇംഗ്ലീഷ് വിലാസം https://ml.wikipedia.org/wiki/Poovattoor പൂവറ്റൂർ പൂവറ്റൂർ 9°03′20″N 76°45′05″E ﻿ / ﻿ 9.05549°N 76.75126°E ﻿ / 9.05549; 76.75126 ഭൂമിശാസ്ത്ര പ്രാധാന്യം ഗ്രാമം രാജ്യം ഇന്ത്യ സംസ്ഥാനം കേരളം ജില്ല കൊല്ലം ഭരണസ്ഥാപനം(ങ്ങൾ) ഗ്രാമപഞ്ചായത്ത് പ്രസിഡണ്ട് ' ' വിസ്തീർണ്ണം ചതുരശ്ര കിലോമീറ്റർ ജനസംഖ്യ ജനസാന്ദ്രത / ച.
മീ കോഡുകൾ • തപാൽ • ടെലിഫോൺ 691507 +0474-261---- സമയമേഖല UTC +5:30 പ്രധാന ആകർഷണങ്ങൾ ഭഗവതി ക്ഷേത്രം, ആനപ്പാറ
കേരളത്തിലെ കൊല്ലം ജില്ലയിലെ കൊട്ടാരക്കര താലൂക്കിലെ ഒരു ഗ്രാമമാണ് പൂവറ്റൂർ (ഇംഗ്ലീഷ്:Poovattoor).
പൂവറ്റൂർ ദേവി പട്ടാഴി ദേവിയുടെ ഇളയ സഹോദരി ആണെന്നാണ് ഐതിഹ്യം.
ഒരിക്കൽ പൂവറ്റൂർ ദേവി തനിക്ക് സ്വന്തമായി ഒരു സ്ഥലം വേണമെന്ന് പട്ടാഴി ദേവിയോട് ആവിശ്യപ്പെടുകയും അപ്പോൾ പട്ടാഴി ദേവി ഒരു കൈ നിറയെ പൂവ് നൽകിയതിനു ശേഷം പൂവ് തീരുന്ന സ്ഥലം എടുത്തുകൊള്ളാൻ നിർദ്ദേശിക്കുകയും ചെയ്തു.
അങ്ങനെ അവസാന പൂവ് വീണ സ്ഥലമാണ് പൂവറ്റൂർ. ' പൂവ്, അറ്റൂർ' എന്നീ വാക്കുകളിൽ നിന്നാണ് പൂവറ്റൂർ വന്നത്.
പൂവറ്റൂരിനെ പ്രധാനമായും 3 കരകളായി തിരിച്ചിട്ടുണ്ട്.
അവ പൂവറ്റൂർ, പൂവറ്റൂർ കിഴക്ക്, പൂവറ്റൂർ പടിഞ്ഞാറ് എന്നിവയാണ്.
പ്രധാന ആരാധനാലയങ്ങൾ
പൂവറ്റൂരിലെ ഏറ്റവും പ്രധാനപ്പെട്ട ആരാധനാലയം പുരാതനമായ ഭദ്രകാളി ക്ഷേത്രമാണ്.
കുംഭമാസത്തിലെ തിരുവാതിര നാളിൽ നടക്കുന്ന ഇവിടുത്തെ ഉത്സവം പൂവറ്റൂർ ഉൾകൊള്ളുന്ന കുളക്കട പഞ്ചായത്തിലെ തന്നെ മുഖ്യ ഉത്സവങ്ങളിൽ ഒന്ന് ആണ് ഇതിനോട് അനുബന്ധിച്ചു ഉത്സവത്തിന്റെ തലേ ദിവസം പുലർച്ചെ നടക്കുന്ന പൊങ്കാലയും പ്രശസ്തമാണ് ഇതു കൂടാതെ പൂവറ്റൂർ കിഴക്ക് മഹാവിഷ്ണുക്ഷേത്രം, പൂർണ്ണമായും കല്ലിൽ നിർമ്മിച്ച പൂവറ്റൂർ പടിഞ്ഞാട് ശ്രീമഹാദേവർ ക്ഷേത്രം ( വിളറീത്തല മഹാദേവ ക്ഷേത്രം, കല്ലമ്പലം), ആലുംകുന്നിൽ മഹാദേവക്ഷേത്രം എന്നിവയാണ് മറ്റു പ്രധാന ക്ഷേത്രങ്ങൾ.
ചിത്രശാല Poovattoor എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂവറ്റൂർ അമ്പലം പൂവറ്റൂർ ഭഗവതി ക്ഷേത്രത്തിലെ  പൊങ്കാല മഹോത്സവം അവലംബം
പൂവാംകുറുന്തൽ ഇംഗ്ലീഷ് വിലാസം https://ml.wikipedia.org/wiki/Cyanthillium_cinereum
വെർണോനിയ സിനെറിയ ( Vernonia cinerea ) എന്ന ശാസ്ത്രനാമത്തിൽ അറിയപ്പെടുന്ന ഒരു ഔഷധ സസ്യമാണ് പൂവാംകുറുന്തൽ അഥവാ പൂവാംകുരുന്നില .
പുതിയ ( ശാസ്ത്രീയനാമം : ' Cyanthillium cinereum' ) കൂടുതൽ വിവരങ്ങൾ
പൂവാംകുരുന്നില ഇംഗ്ലീഷിൽ അറിയപ്പെടുന്നത് Little ironweed, Purple feabane എന്നീ പേരുകളിലാണ്.
ഹിന്ദി - സഹദേവി सहदेवी, മറാത്തി - സദോദി,തമിഴ് - പൂവാംകുരുന്തൽ பூவங்குருந்தல், തെലുങ്ക് -  സഹദേവി, ശാസ്ത്രീയ നാമം : Cyanthillium cinereum കുടുംബം: Asteraceae (Sunflower family)
അപരനാമം : Vernonia cinerea, Conyza cinerea, Senecioides cinerea ഉൽഭവം
മദ്ധ്യ അമേരിക്കന് സ്വദേശിയയ ഏകവർഷിയായ ചെറു സസ്യമാണ് പൂവാംകുരുന്നില.
ഉരുണ്ടതും ശാഖോപശാഖകളുമായി വളരുന്ന ഇവ സാധാരണയായി അരമീറ്റർ വരെ ഉയരത്തിൽ വളരും.
പടിഞ്ഞാറൻ ഓസ്റ്റ്രേലിയയാണ് ഇതിന്റെ സ്വദേശം എന്നും വ്യാഖ്യാനങ്ങളുണ്ട്...
, സർവ്വവ്യാപിയായി വളരുന്ന ഇത് പലയിടങ്ങളിലും കാട്ടുചെടിപോലെ വന്യമായി പടർന്നു നിക്കാറുണ്ട്.
രസം			:തിക്തം
സമൂലം
ഇന്ത്യയിലെ പല മരുന്നുകമ്പനികളും പൂവാംകുരുന്നിലയെ വ്യാവസായികടിസ്ഥാനത്തിൽ മരുന്നിനും മറ്റുമായി കൃഷിചെയ്തുവരുന്നു.
ഉയർന്ന പ്രദേശങ്ങളിലും താഴ്വാരങ്ങളിലും ഒരു പോലെ വളരുന്ന ഈ ചെടിയ്ക്ക് അമൂല്യമായ രോഗശമനശേഷി ഉണ്ട് എന്ന് ആയുർവേദം സമർത്ഥിയ്ക്കുന്നു.
ഔഷധ ഉപയോഗങ്ങൾ
ശരീരതാപം കുറയ്ക്കാനും, മൂത്രപ്രവാഹം സുഗമമാക്കുവാനും, വിഷം കളയുന്നതിന്നും രക്ത ശുദ്ധിയ്ക്കും  ഈ സസ്യം ഔഷധമായി ഉപയോഗിക്കുന്നു.
സംസ്കൃതത്തിൽ സഹദേവി എന്നാണ് ഇത് അറിയപ്പെടുന്നത്.
നാട്ടുവൈദ്യത്തിലും, ആയുർവേദ ചികിത്സയിലും വളരെ പ്രാധാന്യമുള്ള ദശപുഷ്പങ്ങളിൽ ഒന്നാണ് പൂവാംകുറുന്തൽ.
പനി, മലമ്പനി, തേൾവിഷം, അർശസ്, എന്നിവക്കും, നേത്ര ചികിത്സയിലും ഉപയോഗിക്കുന്നു.
പൂവാം കുരുന്നലിന്റെ നീരിൽ പകുതി എണ്ണ ചേർത്ത് കാച്ചി തേച്ചാൽ മൂക്കിൽ ദശ വളരുന്നത് ശമിക്കും.
തലവേദനക്കും നല്ല പ്രതിവിധിയാണ്
ദശപുഷ്പങ്ങളിൽ ഓരോ പൂവിനും പ്രത്യേകം ദേവതയും ഫലപ്രാപ്തിയും ഉണ്ട്.
പൂവാംകുറുന്തലിന്റെ ദേവത ബ്രഹ്മാവും ഫലപ്രാപ്തി ദാരിദ്ര്യനാശവുമാണ്.
എന്നാൽ ചിലയിടങ്ങളിൽ സരസ്വതി ആണ് ദേവത എന്നും കാണുന്നു.
അവലംബം ↑ http://www.flowersofindia.in/catalog/slides/Little%20Ironweed.html 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ Ecology : Roadsides, open waste places, dry grassy sites and in plantations of perennial crops.
http://www.oswaldasia.org/species/v/venci/venci_en.html ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ചിത്രങ്ങൾ Vernonia cinerea in Talakona forest, in Chittoor District of Andhra Pradesh, India Poovamkurunnila at Ananthagiri Hills, in Rangareddy district of Andhra Pradesh, India.
Poovamkurunnila at Talakona forest, in Chittoor District of Andhra Pradesh, India.
Poovamkurunnila at Ananthagiri Hills, in Rangareddy district of Andhra Pradesh, India.
Poovamkurunnila (Vernonia cinerea) at Dubai - U.A.E. Roadside പൂവാങ്കുരുന്തൽ Cyanthillium cinereum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പൂവാലിപ്പരൽ ഇംഗ്ലീഷ് വിലാസം https://ml.wikipedia.org/wiki/Poovaliparal
കേരളത്തിലെ ആറുകളിൽ സാധാരണ കണ്ടുവരുന്ന ഒരിനം പരലാണ് പൂവാലിപ്പരൽ .
ശാസ്ത്രനാമം : Puntius filamentosus.
കൊടിച്ചി പരൽ എന്നും ഈ മത്സ്യം അറിയപ്പെടുന്നു.
വാലുകളിൽ കൊടിയെ ഓർമ്മിപ്പിക്കുന്ന വിധത്തിലുള്ള നിറങ്ങൾ ഉള്ളതുകൊണ്ടാണ് ഇവയെ കൊടിച്ചി പരൽ എന്നു വിളിയ്ക്കുന്നത്.
ചെറിയ പ്രായത്തിലുള്ള മീനുകൾക്ക് കഷ്ടിച്ച് നിറവും കറുത്ത പൊട്ടും മാത്രമേ കാണുകയുള്ളൂ.
കൂടുതൽ നിറങ്ങൾ മൂന്ന് മാസത്തെ വളർച്ചയിൽ പ്രത്യക്ഷപ്പെടും.
പൂവാലിപ്പരൽ വളരെ വേഗത്തിൽ പായുന്ന തരത്തിൽപ്പെട്ട മീനാണ് .
ആൺ മത്സ്യങ്ങൾക്ക് പെൺ മത്സ്യങ്ങളേക്കാൾ വലിപ്പമുണ്ടാകും.
കേരളത്തെക്കൂടാതെ , തമിഴ്നാട് , കർണ്ണാടക തുടങ്ങിയ ദക്ഷിണേന്ത്യൻ സംസ്ഥാനങ്ങളിലും കണ്ടുവരുന്നു.
കുറുവ (മത്സ്യം)
അവലംബം Dawkinsia filamentosa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തുറക്കാത്ത വാതിൽ
സഞ്ജയ് പ്രൊഡക്ഷൻസിന്റെ ബാനറിൽ എ. രഘുനാഥ് നിർമിച്ച മലയാളചലച്ചിത്രമാണ് തുറക്കാത്ത വാതിൽ .
സുദർശൻ ടാക്കി ഡിസ്ട്രിബ്യൂട്ടേസ് വിതരണം ചെയ്ത ഈ ചിത്രം 1970 ഓഗസ്റ്റ് 15-ന് കേരളത്തിൽ പ്രദർശനം തുടങ്ങി.
അഭിനേതാക്കളും കഥാപാത്രങ്ങളും മധു - വാസു പ്രേം നസീർ - ബാപ്പു രാഗിണി - സുലേഖ ബഹദൂർ രാമൻ കുട്ടി സി.എ. ബാലൻ ജയഭാരതി ഫിലോമിന പിന്നണിഗായകർ കെ.ജെ. യേശുദാസ് എസ്. ജാനകി രേണുക അണിയറശിൽപ്പികൾ ബാനർ - സഞ്ജയ് പ്രൊഡക്ഷൻസ് കഥ, സംഭാഷണം - കെ.ടി. മുഹമ്മദ് സംവിധാനം - പി. ഭാസ്കരൻ നിർമ്മാണം - എ രഘുനാഥ് ഗാനരചന -  പി. ഭാസ്ക്കരൻ സംഗീതം - കെ. രാഘവൻ ശബ്ദലേഖൻ - സതീശ് മേക്കപ്പ് - ശങ്കറാവ് വസ്ത്രാലങ്കാരം - നടരാജൻ കലാസംവിധാനം - എസ്. കൊന്നനാട്ട് വിതരണം - സുദർശൻ ടാക്കി ഡിസ്ട്രിബ്യൂട്ടേഴ്സ് ഛായാഗ്രഹണം - ബെഞ്ചമിൻ ചിത്രസംയോജനം - കെ. നാരായണൻ ഗാനങ്ങൾ അവലംബം പുറത്തേക്കുള്ള കണ്ണികൾ യൂടുബിൽ നിന്ന് തുറക്കാത്ത വാതിൽ ദി ഹിന്ദുവിൽ നിന്ന് തുറക്കാത്ത വാതിൽ പടം കാണുക
തുറക്കാത്ത വാതിൽ 1970
തുറക്കൽ ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2020 സെപ്റ്റംബർ മുതൽ തുടരുന്നു.
കേരളത്തിലെ മലപ്പുറം ജില്ലയിലെ കൊണ്ടോട്ടി നഗരസഭയിലെ ഒരു പ്രദേശമാണ് തുറക്കൽ.
തുറന്ന കൈ സ്മാരകം ഇംഗ്ലീഷ് വിലാസം https://ml.wikipedia.org/wiki/Open_Hand_Monument
ഇന്ത്യയിലെ കേന്ദ്രഭരണ പ്രദേശമായ ചണ്ഡീഗഢിൽ സ്ഥിതിചെയ്യുന്ന ഒരു പ്രതീകാത്മക സമുച്ചയമാണ് തുറന്ന കൈ സ്മാരകം (Open Hand Monument).
വാസ്തുശില്പിയായ ലെ കൂർബസിയേ രൂപകല്പനചെയ്തത ഈ സ്മാരകം ചണ്ഡീഗഢ് സർക്കാരിന്റെ ഔദ്യോഗികമുദ്രയായി കണക്കാക്കുന്നു.
"മാനവരാശിയുടെ ഐക്യത്തിന്റേയും, സമാധാനത്തിനും സമൃദ്ധിയ്ക്കും വേണ്ടിയുള്ള പരസ്പര സഹകരണത്തിന്റേയും പ്രതീകമാണിത്".
ലെ കൂർബസിയേ പണികഴിപ്പിച്ച നിരവധി തുറന്ന കൈ ശിൽപങ്ങളുടെ ഏറ്റവും നല്ല ഉദാഹരണമാണ് ചണ്ഡീഗഢിലെ ഈ സ്മാരകം.
കാറ്റിന്റെ ദിശക്കനുസരിച്ച് കറങ്ങുന്ന 46 അടി (14 metres) ഉയരമുള്ള  ലോഹനിർമിതമായ മുകൾ ഭാഗമുൾപ്പെടെ ആകെ 85 അടി (26 metres)  ഉയരമുള്ള ഈ സ്മാരകത്തിന് 50 ടണ്ണോളം ഭാരവുമുണ്ട്.
മാനവരാശിയുടെ ഐക്യത്തിന്റേയും, സമാധാനത്തിനും സമൃദ്ധിയ്ക്കും വേണ്ടിയുള്ള പരസ്പര സഹകരണത്തിന്റേയും പ്രതീകമാണിത്".
ലെ കൂർബസിയേയുടെ ഒട്ടുമിക്ക ശിൽനിർമിതികളിലും ഈ ആശയങ്ങൾതന്നെയാണ് പ്രതിഫലിക്കുന്നത്.
ഹിമാലയൻ പർവ്വതനിരകളിലെ സിവാലിക് മലനിരകൾ പശ്ചാത്തലമാക്കികൊണ്ട് ചണ്ഡീഗഢിലെ കാപ്പിറ്റൽ കോംപ്ലക്സിൽ സെക്ടർ-1 ലാണ് ഈ സ്മാരകം സ്ഥിതി ചെയ്യുന്നത്.
ചണ്ഡീഗഢിലെ തുറന്ന കൈ സ്മാരകം സ്ഥിതിചെയ്യുന്നിടത്തേക്ക് റോഡ് , റെയിൽ , വായു ഗതാഗത സൗകര്യങ്ങൾ ലഭ്യമാണ്.
ദേശീയപാത 21 (Chandigarh – Manali), ദേശീയപാത 22 ( Ambala – Kalka- Shimla – Khab, Kinnaur)ഈ പ്രദേശത്തുകൂടെയാണ് കടന്നു പോകുന്നത്.
കാറ്റിന്റെ ദിശക്കനുസരിച്ച് കറങ്ങുന്ന 46 അടി (14 metres) ഉയരമുള്ള  ലോഹനിർമിതമായ മുകൾ ഭാഗമുൾപ്പെടെ ആകെ 85 അടി (26 metres)  ഉയരമുള്ള ഈ സ്മാരകത്തിന് 50 ടണ്ണോളം ഭാരവുമുണ്ട്.
അവലംബം ഗ്രന്ഥസൂചി {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help )
തുറന്ന ജയിൽ, നെട്ടുകാൽത്തേരി ഇംഗ്ലീഷ് വിലാസം https://ml.wikipedia.org/wiki/Open_Jail_Nettukaltheri നെട്ടുകാൽത്തേരി തുറന്ന ജയിലിന്റെ കവാടം
കേരളത്തിലെ ആദ്യത്തെ തുറന്ന ജയിലാണ് തിരുവനന്തപുരം ജില്ലയിലെ കാട്ടാക്കടയിൽ സ്ഥിതിചെയ്യുന്ന നെട്ടുകാൽത്തേരി തുറന്ന ജയിൽ.
1962 ഓഗസ്റ്റ് 8 നാണ് നെട്ടുകാൽത്തേരിയിൽ തുറന്ന ജയിൽ സ്ഥാപിതമാകുന്നത്.
472 ഏക്കറാണ്  നെയ്യാർഡാമിനടുത്തായി സ്ഥിതിചെയ്യുന്ന നെട്ടുകാൽത്തേരി തുറന്ന ജയിലിന് കോമ്പൗണ്ട് ഉള്ളത്.
പുതിയ കണക്കു പ്രകാരം ഇവിടെ 367 അന്തേവാസികളുണ്ട്.
ഉദ്യോഗസ്ഥരുടെയും അന്തേവാസികളുടെയും കൂട്ടായ്മയിലൂടെ സാമൂഹ്യ പ്രതിബന്ധത പുലർത്തുന്ന നിരവധിയായ പ്രവർത്തനങ്ങളിലൂടെ നാർക്കു നാൾ ജയിൽ വകുപ്പ് ഇന്ന് പൊതുസമൂഹത്തിലേക്ക് ഇറങ്ങി ചെല്ലുകയാണ്.
മർദ്ദനമുറകളാലും കൊടിയ പീഡനമുറകളാലും അറിയപ്പെട്ടിരുന്ന പ്രാചീന കാരാഗ്രഹ സങ്കൽപ്പത്തിൽ നിന്നും ജയിൽ വകുപ്പ് ഏറെ മുന്നേറിയിരിക്കുന്നു.
ഇവിടത്തെ അന്തേവാസികളിലെ കഴിവുകൾ തിരിച്ചറിഞ്ഞ് അവരിലെ കലാവാസനകൾ, സാമൂഹ്യബോധം, സ്വയം തൊഴിൽ പര്യാപ്തത എന്നിവ ഉയർത്തി കൊണ്ട് വരുന്ന നിരവധി പദ്ധതികളാണ് സർക്കാരും വകുപ്പും ചെയ്തു വരുന്നത്.
അതിന്റെ ഏറ്റവും വലിയ ഉദാഹരണമാണ് ജയിലുകളിലെ കാർഷിക മുന്നേറ്റം.
അഞ്ച് ഏക്കറിൽ പച്ചക്കറികൃഷി ചെയ്യുന്നുണ്ട്.
പയർ , പാവൽ , വെണ്ട , കത്തിരി , ബീൻസ് , മുളക് , പടവലം , വെള്ളരി എന്നിവയാണ് കൃഷി ചെയ്യുന്നത്.
2018 ൽ ഒന്നരക്കോടി രൂപയുടെ കാർഷിക ഉത്പന്നങ്ങളാണ് തുറന്ന ജയിലിൽനിന്നു വില്പന നടത്തിയത്.
തികച്ചും ജൈവ രീതിയിൽ ആധുനിക സംവിധാനങ്ങൾ ഉപയോഗിച്ചുള്ള ഹൈടെക് കൃഷിരീതിയാണ് ഇവിടെ നടത്തുന്നത്.
അതുപോലെ നെട്ടുകാൽത്തേരി ജയിൽ വളപ്പിനുള്ളിലെ ജലം സംഭരിക്കാനുള്ള ചെക്ക് ഡാമിൽ മത്സ്യക്കൃഷിയും നടത്തുന്നുണ്ട്.
ഓപ്പറേഷൻ റാഡ് ക്ലിഫ്
നെട്ടുകാൽത്തേരി തുറന്ന ജയിലിൻറെ അതിർത്തി സംരക്ഷിച്ച് അനധികൃത കടന്ന് കയറ്റം തടയുന്നതിനായി ജയിൽവകുപ്പിൻറെ നേതൃത്വത്തിൽ ആരംഭിച്ച പദ്ധതിയാണിത് ഓപ്പറേഷൻ റാഡ് ക്ലിഫ് .
ജയിലിനു ചുറ്റും വേലികൾ ശക്തമാക്കിയും താല്കാലിക വേലികൾ സ്ഥാപിച്ചും സാമൂഹ്യ വിരുദ്ധരുടെയും കന്നുകാലികളുടെയും വന്യമൃഗങ്ങളുടെയും  കടന്ന് കയറ്റം തടയുക, ജയിൽ കോമ്പൗണ്ടിലെ വന്യമൃഗങ്ങളുടെ താവളങ്ങൾ തകർത്ത് അവയെ വനത്തിലേക്ക് തിരിച്ച് വിടുക, കുറ്റിക്കാടുകളും ഈറ്റക്കാടുകളും വെട്ടിമാറ്റി പട്രോളിംഗ് ശക്തമാക്കുക, ജയിൽ കോമ്പൗണ്ടിലെ നടപ്പാതകളും ഫാം റോഡുകളും സഞ്ചാരയോഗ്യമാക്കി അതിലുടെ വാഹനത്തിലുള്ള പട്രോളിംഗ് നടപ്പിലാക്കുക, വേട്ടക്കാരെയും വാറ്റുകാരെയും തുരത്തുക തുടങ്ങിയവായാണ് പദ്ധതിയുടെ ലക്ഷ്യം.
തുറന്ന ജാലകം (വർണ്ണ ചിത്രം)
വിഖ്യാത ഫ്രഞ്ച് ചിത്രക്കാരനായ ഹെന്റി മറ്റീസിന്റെ ഒരു വർണ്ണ ചിത്രമാണ്   The Open Window , അഥവാ തുറന്ന ജാലകം .1905ൽ ക്യാൻ വാസിൽ രചിച്ച എണ്ണഛായ സൃഷ്ടിയാണിത്.
മാറ്റീസിന്റെ മുഖമുദ്രയായ ഫൊവിസ്റ്റ് ശൈലിയുടെ ഉദാഹരണമാണ് ഈ രചന.
ഫ്രാൻസിലെ കെല്യൂർ (Collioure)ലുള്ള തന്റെ വസതിയിൽ നിന്നും കാണുന്ന ഒരു ദൃശ്യമാണ് "തുറന്ന ജാലകം" പ്രമാണം:Matisse-Open-Window.jpg
ചിത്രീകരിക്കുന്നത്.
തീരദേശമാണ് കെല്യൂർ.
തുറമുഖത്തിനടുത്തുള്ള വീട്ടിൽ നിന്നും കാണുന്ന ഈ ദൃശ്യത്തിൽ കടലിലെ പായ കപ്പലുകൾ കാണാം.
1998-ൽ ശ്രീമതി ജോൺ ഹേ വിറ്റ്നിയുടെ എസ്റ്റേറ്റിൽ നിന്ന് വാഷിംഗ്ടൺ ഡിസിയിലെ നാഷണൽ ഗാലറി ഓഫ് ആർട്ടിലേക്ക് ഈ ചിത്രം ഇഷ്ടദാനം ആയി കൈമാറി.
അവലംബം ↑ Image and text, National Gallery of Art, retrieved December 25, 2007 പുറത്തേക്കുള്ള കണ്ണികൾ Image of Open Window, Archived 2016-03-03 at the Wayback Machine .
Collioure, retrieved December 25, 2007
തുറമാങ്ങ ഇംഗ്ലീഷ് വിലാസം https://ml.wikipedia.org/wiki/Thuramanga ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
തുറമാങ്ങ
നന്നായി മൂപ്പെത്തിയ മാങ്ങ പ്രത്യേക തരം മസാല ചേർത്ത് ഉണക്കി സൂക്ഷിക്കുന്ന ഒരു വിഭവമാണ് തുറമാങ്ങ .
വളരെ രുചിയുള്ള ഈ വിഭവം മലബാർ പ്രദേശങ്ങളിലാണ് വ്യാപകമായി ഉപയോഗിക്കുന്നത്.
തുറമാങ്ങ രണ്ടു തരം ആണ് ഉള്ളത്.
ഒന്ന്    വയനാട് രീതിയിലും മറ്റുള്ളത് മലബാർ രീതിയും.
ഇതിൽ ഏറ്റവും രുചികരമായത് വയനാട് രീതിയിലുള്ളതാണ്  ദീർഘകാലത്തെ ഉപയോഗത്തിനായി മാങ്ങ ഈ വിധം സംസ്കരിച്ച് സൂക്ഷിച്ച് വയ്ക്കാം.
പുളിപ്പും ചവർപ്പും കൂടിയ ഒരു പ്രത്യേക രുചിയാണിതിന്.
ഇത് എത്രക്കാലം സൂക്ഷിക്കുന്നുവോ അത്രയും രുചി കൂടുന്നു.
ആവശ്യമുള്ളവ മാങ്ങ - കോമാങ്ങ ഏറ്റവും ഉചിതം മുളകുപൊടി മഞ്ഞൾപൊടി ഉണക്ക മുളക് ഉലുവ വറുത്തുപൊടിച്ചത് ( വെളിച്ചെണ്ണ ചൂടാക്കി അതിലിട്ടു മൂപ്പിച്ചോ അല്ലാതെയോ പോടിക്കാം ) കടുക് വറുത്തുപൊടിച്ചത് ( ചൂടാക്കി കടുകിന്റെ ഉള്ളിലെ മഞ്ഞഭാഗം മാത്രം പൊടിച്ചത് ) ജീരകം വറുത്തുപൊടിച്ചത് കുരുമുളകുപൊടി ഉപ്പ് തയ്യാറാക്കുന്ന വിധം
മാങ്ങ മുഴുവനോടെ വൃത്തിയായി കഴുകുക.
അതിനുശേഷം മാങ്ങ മുങ്ങുന്ന തരത്തിൽ വെള്ളം തിളപ്പിച്ച് 15 മിനിറ്റ് വേവിക്കുക.
വെള്ളം ഊറ്റി തണുത്തശേഷം അണ്ടിയോടെ നീളത്തിൽ നെറുകെ പിളർത്തി ഒരു ദിവസം നല്ല വെയിലത്തുവെക്കുക.
അതിനുശേഷം അൽപം മഞ്ഞൾപ്പൊടിയും നന്നായി ഉപ്പുംചേർത്ത് മൂന്നുദിവസം വീണ്ടും വെയിലത്തുവെക്കുക.
വൈകീട്ട് പാത്രത്തിൽ എടുത്തുവെക്കണം.
രാവിലെ ആകുമ്പോഴേക്കും മാങ്ങയിൽനിന്ന് നീരുവീഴും.
ഈ നീര് മാങ്ങയിൽ പുരട്ടി ആറുദിവസം ഉണക്കുക.
ഇതിൽ പൊടിച്ച ജീരകം, കടുക്, മുളകുപൊടി, ഉലുവ, കുരുമുളക് പൊടി പാകത്തിന് ഉപ്പും ചേർത്ത് മാങ്ങ പൊതിയുക.
ഭരണിയുടെ അടപ്പിൽ വാഴയിലവെച്ച് മൂടിവെക്കുക.
അറുപതു ദിവസം ഇങ്ങനെ സൂക്ഷിക്കണം.
കുറ്റ്യാടി സ്റ്റൈൽ
ഒത്ത മൂപ്പുള്ള കോമാങ്ങ വെള്ളത്തിലിട്ട് തിളപ്പിക്കുക.
മഞ്ഞ നിറമായാൽ പുറത്തെടുത്ത് നെടുകെ കീറുക - (അണ്ടിയോടെ).
അണ്ടിയുടെ ഉള്ളിലുള്ള മുളയും മറ്റും കളയുക.
ശേഷം മൂന്ന് ദിവസം വെയിലത്തിട്ട് ഉണക്കുക.
(വെയിലു കുറഞ്ഞാൽ പൂത്തുപോകാൻ സാധ്യതയുണ്ട്.
ശേഷം എടുത്ത് ഉപ്പും മഞ്ഞളും ചേർത്ത് ഭരണിയിൽ ഭദ്രമായി അടച്ചു വെക്കുക.
അപ്പോൾ അതിലെ വെള്ളമൊക്കെ ഇറ്റി പാകമാകും.
പിന്നെ കുറച്ച് ദിവസം കഴിഞ്ഞ് അതെടുത്ത് പെരും ജീരകം, കുരുമുളക് പൊടി, ചുകന്ന മുളക്പൊടി, ഉലുവ, കടുക്, ഉപ്പ് എന്നിവയുടെ മിശ്രിതം പുരട്ടി വീണ്ടും ഭരണിയിൽ വെക്കുക.
അങ്ങനെ പത്തറുപത് ദിവസം കഴിഞ്ഞാൽ തുറമാങ്ങ തയ്യാർ.
അവലംബം പുറത്തേയ്ക്കുള്ള കണ്ണികൾ
തുരുമ്പൻ രാജൻ ഇംഗ്ലീഷ് വിലാസം https://ml.wikipedia.org/wiki/Anaciaeschna_jaspidea
കേരളത്തിൽ കാണപ്പെടുന്ന സൂചിവാലൻ കുടുംബത്തിൽ ഉള്ള സന്ധ്യക്കു പറക്കുന്ന ഒരു കല്ലൻതുമ്പിയിനമാണ് തുരുമ്പൻ രാജൻ ( ശാസ്ത്രീയനാമം : Anaciaeschna jaspidea ) .
ഇന്ത്യ മുതൽ ഓസ്ട്രേലിയ വരെയുള്ള രാജ്യങ്ങളിലും ശാന്തസമുദ്രത്തോട് ചേർന്നുകിടക്കുന്ന പല രാജ്യങ്ങളിലും ഇവ കാണപ്പെടുന്നു.
തുരുമ്പൻ ചാത്തനുമായി ഇവയ്ക്ക് വളരെ സാമ്യമുണ്ടെങ്കിലും ഉദരത്തിലെ വരകൾ വ്യത്യസ്തമാക്കുന്നു.
ഉദരവും ഉരസ്സും തവിട്ട് കലർന്ന ചുവപ്പ് നിറമാണ്.
ഉരസ്സിന്റെ വശങ്ങളിൽ മഞ്ഞ കലർന്ന പച്ച നിറത്തിലുള്ള വീതിയുളള രണ്ട് വരകളുണ്ട്.
സുതാര്യമായ ചിറകുകളിൽ ഇളം തവിട്ട് നിറം വ്യാപിച്ചിരിക്കുന്നു.
ഉദരത്തിന്റെ ആദ്യത്തെ രണ്ട് ഖണ്ഡങ്ങളിൽ ഇളം നീല കലകളുണ്ട്.
കറുത്ത കാലുകളുടെ തുടക്കഭാഗം ചുവപ്പു കലർന്ന തവിട്ടു നിറമാണ്.
കാഴ്ചയിൽ ആൺതുമ്പികളെ പോലെയാണെങ്കിലും ചിറകുകളിൽ തവിട്ടു നിറം കൂടുതലായികാണുന്നു.
പകൽ സമയങ്ങളിൽ പൊന്തക്കാടുകളിലും മുളങ്കാടുകളിലും തൂങ്ങിക്കിടന്ന് വിശ്രമിയ്ക്കുന്ന ഇവ സന്ധ്യാസമയത്ത് കൊതുകുകളെ ധാരാളമായി ഭക്ഷിക്കുന്നതായി കണ്ടെത്തിയിട്ടുണ്ട്.
കുളങ്ങളിലും ചതുപ്പുകളിലുമാണ് ഇവ മുട്ടയിയുന്നത്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Anaciaeschna jaspidea എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Anaciaeschna jaspidea എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തുറ (ലോകസഭാ മണ്ഡലം) ഇംഗ്ലീഷ് വിലാസം https://ml.wikipedia.org/wiki/Tura_(Lok_Sabha_constituency)
വടക്കുകിഴക്കൻ ഇന്ത്യയിലെ മേഘാലയ സംസ്ഥാനത്തെ രണ്ട് ലോക്സഭാ (പാർലമെന്ററി) നിയോജകമണ്ഡലങ്ങളിൽ ഒന്നാണ് തുറ ലോകസഭാ മണ്ഡലം .
ദേശീയപീപ്പിൾസ് പാർട്ടിയിലെ അഗത സാങ്മ ആണ് നിലവിലെ ലോകസഭാംഗം നിയമസഭാമണ്ഡലങ്ങൾ
നിലവിൽ, തുര ലോക്സഭാ നിയോജകമണ്ഡലത്തിൽ 24 വിധാൻ സഭ (നിയമസഭ) മണ്ഡലങ്ങളുണ്ട്, അവ: Kharkutta Mendipathar Resubelpara Bajengdoba Songsak Rongjeng William Nagar Raksamgre Tikrikila Phulbari Rajabala Selsella Dadenggre North Tura South Tura Rangsakona Ampati Mahendraganj Salmanpara Gambegre Dalu Rongara-Siju Chokpot Baghmara ലോകസഭാംഗങ്ങൾ തിരഞ്ഞെടുപ്പ് അംഗം പാർട്ടി 1971 കെ ആർ മരക് എല്ലാ പാർട്ടി ഹിൽ ലീഡേഴ്‌സ് കോൺഫറൻസ് 1977 പൂർണോ അജിറ്റോക് സാങ്മ ഇന്ത്യൻ നാഷണൽ കോൺഗ്രസ് 1980 ഇന്ത്യൻ നാഷണൽ കോൺഗ്രസ് (ഇന്ദിര) 1984 1989 സാൻഫോർഡ് മാരക് ഇന്ത്യൻ നാഷണൽ കോൺഗ്രസ് 1991 പൂർണോ അജിറ്റോക് സാങ്മ ഇന്ത്യൻ നാഷണൽ കോൺഗ്രസ് 1996 1998 1999 നാഷണലിസ്റ്റ് കോൺഗ്രസ് പാർട്ടി 2004 അഖിലേന്ത്യാ തൃണമൂൽ കോൺഗ്രസ് 2008 അഗത സംഗമ നാഷണലിസ്റ്റ് കോൺഗ്രസ് പാർട്ടി 2009 2014 പൂർണോ അജിറ്റോക് സാങ്മ ദേശീയ പീപ്പിൾസ് പാർട്ടി 2016 കോൺറാഡ് കോങ്കൽ സംഗമ 2019 അഗത സംഗമ ഇതും കാണുക തുറ ലോക്സഭയിലെ മണ്ഡലങ്ങളുടെ പട്ടിക പരാമർശങ്ങൾ ബാഹ്യ ലിങ്കുകൾ നാഷണലിസ്റ്റ് കോൺഗ്രസ് പാർട്ടി വെബ്സൈറ്റ് മുമ്പത്തെ ലോക്സഭാ അംഗങ്ങൾ നിയോജകമണ്ഡല ലോക്സഭാ വെബ്‌സൈറ്റ് തുറ ലോക് സഭാ മണ്ഡലം തിരഞ്ഞെടുപ്പ് 2019 തീയതിയും ഷെഡ്യൂളും Archived 2019-04-04 at the Wayback Machine .
തുറന്ന ജയിൽ ഇംഗ്ലീഷ് വിലാസം https://ml.wikipedia.org/wiki/Open_prison നെട്ടുകാൽത്തേരി തുറന്ന ജയിലിന്റെ കവാടം എച്ച്എം പ്രിസൺ ഹാറ്റ്ഫീൽഡ്, സൗത്ത് യോർക്ക്ഷയർ, ഇംഗ്ലണ്ടിലെ ഒരു തുറന്ന ജയിൽ, യുകെ.
തടവുകാർക്ക് കുറഞ്ഞ മേൽനോട്ടവും പരിധിയുമുള്ള സുരക്ഷയോടെ ശിക്ഷ അനുഭവിക്കുന്നതിന് വേണ്ടിയുള്ള തടവ് ക്രമീകരണമാണ് തുറന്ന ജയിൽ ( ഓപ്പൺ ജയിൽ ).
ഇത്തരം ജയിലുകളിൽ തടവുകാരെ അവരുടെ ജയിൽ സെല്ലുകളിൽ പൂട്ടിയിടാറില്ല.
തടവുകാർക്ക് ശിക്ഷ അനുഭവിക്കുമ്പോൾത്തന്നെ ജോലിചെയ്യുവാൻ അനുവാദവുമുണ്ട്.
തുറന്ന ജയിലുകൾ പലപ്പോഴും  തടവുകാർക്കുള്ള പുനരധിവാസ പദ്ധതിയുടെ ഭാഗമാണ്.
അവയെ "പരിശീലന ജയിലുകൾ" എന്ന് വിശേഷിപ്പിക്കാറുണ്ട്.
പൊതുജനങ്ങൾക്ക് അപകടസാധ്യത ഇല്ലായെന്ന്  കരുതുന്ന തടവുകാർക്ക് മാത്രമാണ് തുറന്ന ജയിൽവാസം ലഭിക്കുക.
തുറന്ന ജയിൽ എന്ന ആശയത്തെ പൊതുജനങ്ങളും രാഷ്ട്രീയക്കാരും വിമർശിക്കാറുണ്ട്.
തുറന്ന ജയിലുകളിലെ തടവുകാർക്ക് സമ്പൂർണ്ണ സ്വാതന്ത്ര്യമില്ല.
ഒരു ബാഹ്യ ജോലിക്ക് പോകുന്നത് പോലുള്ള നിർദ്ദിഷ്ട ആവശ്യങ്ങൾക്കായി മാത്രം ജയിലിൽ നിന്ന് പോകാൻ അനുവാദമുണ്ട്.
തടവുകാരെ ശിക്ഷിക്കുന്നതിനേക്കാൾ അവരെ പുനരധിവസിപ്പിക്കുക എന്നതാണ് തുറന്ന ജയിലുകളുടെ ആശയം.
ശ്രദ്ധേയമായ തുറന്ന ജയിലുകൾ യുണൈറ്റഡ് കിംഗ്ഡം എച്ച്എം പ്രിസൺ പ്രെസ്കോഡ്, മോൺമൗത്ത്ഷയർ, സൗത്ത് വെയിൽസ് എച്ച്എം പ്രിസൺ ഫോർഡ്, ഫോർഡ്, വെസ്റ്റ് സസെക്സ്, ഇംഗ്ലണ്ട് എച്ച്എം പ്രിസൺ ബ്ലാന്റയർ ഹ, സ്, ഗ oud ഡർസ്റ്റ്, കെന്റ്, ഇംഗ്ലണ്ട് എച്ച് എം പ്രിസൺ അസ്ഹം ഗ്രേഞ്ച്, യോർക്ക്, ഇംഗ്ലണ്ട് എച്ച് എം പ്രിസൺ ലേഹിൽ, സൗത്ത് ഗ്ലൗസെസ്റ്റർഷയർ, ഇംഗ്ലണ്ട് എച്ച്എം പ്രിസൺ കാസിൽ ഹണ്ട്ലി, ലോംഗ്ഫോർഗൻ, പെർത്ത്, കിൻറോസ്, സ്കോട്ട്ലൻഡ് അയർലൻഡ് ലൊഗാൻ ഹൗസ്, ബ്ലാക്ക്‌ലിയോൺ, കൗണ്ടി കവാൻ, അയർലൻഡ് ഷെൽട്ടൺ ആബി ജയിൽ, ആർക്ക്ലോ, കൗണ്ടി വിക്ലോ, അയർലൻഡ് ഇന്ത്യ മഹാരാഷ്ട്രയിലെ പൂനെയിലെ യെർവാഡയിലെ യെർവാഡ ഓപ്പൺ ജയിൽ ദില്ലിയിലെ തിഹാർ ഓപ്പൺ ജയിൽ കേരളത്തിലെ തുറന്ന ജയിലുകൾ
കേരളത്തിൽ ഒരു വനിതാജയിലുൾപ്പെടെ  3 തുറന്ന ജയിലുകളാണുള്ളത് തുറന്ന ജയിൽ, ചീമേനി തുറന്ന ജയിൽ, നെട്ടുകാൽത്തേരി തുറന്ന ജയിൽ, പൂജപ്പുര ( വനിതകൾക്ക് ) ഇതും കാണുക ജയിൽ വീട്ടുതടങ്കൽ പരാമർശങ്ങൾ
തുറന്ന താരവ്യൂഹം തുറന്ന താരവ്യൂഹം NGC 3572 .
ഒരു തന്മാത്രാ മേഘത്തിൽ നിന്ന് ഏതാണ്ട് ഒരേ കാലത്ത് രൂപം കൊണ്ട നക്ഷത്രത്തങ്ങളുടെ കൂട്ടമാണ് തുറന്ന താരവ്യൂഹം.
ഇതിൽ ആയിരത്തിലേറെ നക്ഷത്രങ്ങൾ ഉണ്ടായിരിക്കും.
ആകാശഗംഗയിൽ 1100 തുറന്ന താരവ്യൂഹങ്ങളെയാണ് ഇതുവരെയായി കണ്ടെത്തിയിട്ടുള്ളത്.
ഇതുവരെയും കണ്ടെത്താത്തവ ഇതിലേറെ ഉണ്ടാവുമെന്നു കരുതപ്പെടുന്നു.
വളരെ ദുർബലമായ ഗുരുത്വബലം കൊണ്ടാണ് ഇവ തമ്മിൽ പരസ്പരം ബന്ധിപ്പിക്കപ്പെട്ടിരിക്കുന്നത്.
ഇതു കാരണം മറ്റു കൂട്ടങ്ങളുമായോ മേഘങ്ങളുമായോ കൂട്ടിയിടിക്കുമ്പോൾ ഇവയിൽ നിന്നും ചില നക്ഷത്രങ്ങൾ ചിതറിപ്പോകുകയും ഗാലക്സിയുടെ മറ്റു ഭാഗങ്ങളിലേക്ക് കൂട്ടിച്ചേർക്കപ്പെടുകയും ചെയ്യാറുണ്ട്.
ഗോളീയ താരവ്യൂഹങ്ങളെ അപേക്ഷിച്ച് വളരെ കുറഞ്ഞ ആയുർദൈഘ്യം മാത്രമേ തുറന്ന താരവ്യൂഹങ്ങൾക്കുള്ളു.
സർപ്പിള ഗാലക്സികളിലും രൂപരഹിത ഗാലക്സികളിലും മത്രമേ തുറന്ന താരവ്യൂഹങ്ങളെ കണ്ടെത്തിയിട്ടുള്ളു.
പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ഇംഗ്ലീഷ് വിലാസം https://ml.wikipedia.org/wiki/Punjab_Institute_of_Medical_Sciences
പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (PIMS ജലന്ധർ) ഇന്ത്യയിലെ പഞ്ചാബിലെ ജലന്ധർ ആസ്ഥാനമായുള്ള ഒരു മെഡിക്കൽ കോളേജും മെഡിക്കൽ ഗവേഷണ സ്ഥാപനവുമാണ്.
സ്ഥാനവും പ്രവർത്തനവും
ജലന്ധറിന്റെ ഹൃദയഭാഗത്ത് 55 ഏക്കറിലധികം വിസ്തൃതിയിൽ സ്ഥിതി ചെയ്യുന്ന പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (പിംസ്), ജലന്ധർ സർക്കാർ വിഭാവനം ചെയ്തതാണ്.
1999-ൽ പഞ്ചാബിന്റെ (GoP) ദോബ മേഖലയിലെ ആദ്യത്തെ മെഡിക്കൽ കോളേജ് കം ടീച്ചിംഗ് ഹോസ്പിറ്റൽ ആയി ഇത് ആരംഭിച്ചു.
PIMS സൊസൈറ്റി, PIMS മെഡിക്കൽ ആൻഡ് എജ്യുക്കേഷൻ ചാരിറ്റബിൾ സൊസൈറ്റി, മെഡിക്കൽ എജ്യുക്കേഷൻ റിസർച്ച് ഡിപ്പാർട്ട്‌മെന്റ്, GoP എന്നിവർ ചേർന്ന് പബ്ലിക് പ്രൈവറ്റ് പാർട്ണർഷിപ്പ് (PPP) മോഡിൽ ഒരു ത്രിതീയ പരിചരണ ടീച്ചിംഗ് ഹോസ്പിറ്റലായി ഇത്  രൂപീകരിച്ചു.
മെഡിക്കൽ കോളേജ് ബാബ ഫരീദ് യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു.
നിലവിൽ റസിഡന്റ് ഡയറക്ടർ അമിത് സിംഗ്, ഡയറക്ടർ പ്രിൻസിപ്പൽ ഡോ. രാജീവ് അറോറ എന്നിവരുടെ ഭരണത്തിന് കീഴിൽ പ്രീമിയർ ഇൻസ്റ്റിറ്റ്യൂട്ട് മികച്ച രീതിയിൽ പ്രവർത്തിക്കുന്നു.
പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ഓരോ ബാച്ചിലും 150 വിദ്യാർത്ഥികൾ പ്രതിവർഷം പഠിക്കുന്നു.
ഇത് പഞ്ചാബിലെ ദോബ മേഖലയിലെ ഏറ്റവും കൂടുതൽ പേർ ആവശ്യപ്പെടുന്ന മെഡിക്കൽ കോളേജുകളിലൊന്നാണ്.
വകുപ്പുകൾ
മെഡിസിൻ, ജനറൽ സർജറി, ഓർത്തോപീഡിക്‌സ്, ഗൈനക്കോളജി, ഒബ്‌സ്റ്റട്രിക്‌സ്,  പീഡിയാട്രിക്‌സ്, ഒഫ്താൽമോളജി, ഡെർമറ്റോളജി, വെനറോളജി, സൈക്യാട്രി, ഡെന്റിസ്ട്രി, ഫിസിയോതെറാപ്പി, നെഫ്രോളജി, യൂറോളജി, പ്ലാസ്റ്റിക്, റീകൺസ്ട്രക്റ്റീവ് സർജറി, മെഡിക്കൽ ഓങ്കോളജി, ഇഎൻടി, നെഞ്ച്, ടിബി തുടങ്ങി നിരവധി ക്ലിനിക്കൽ ഡിപ്പാർട്ട്‌മെന്റുകൾ ആശുപത്രിയിലുണ്ട്.
ഒപിഡി നിരക്കുകൾ പിജിഐ മാനദണ്ഡങ്ങൾ അടിസ്ഥാനമാക്കിയുള്ളതാണ്.
കൊവിഡ്-19 ആർടി-പിസിആർ, റാപ്പിഡ് ആന്റിജൻ ടെസ്റ്റിംഗ് (ആർ‌എ‌ടി) ഉൾപ്പെടെയുള്ള പാത്തോളജിക്കൽ, ബയോകെമിക്കൽ, മൈക്രോബയോളജിക്കൽ എന്നിവയും ആശുപത്രിയിലുണ്ട്.
ഇൻസ്റ്റിറ്റിയൂട്ടിൽ ഒരു ബ്ലഡ് ബാങ്ക്, ഡയാലിസിസ് യൂണിറ്റ്,  COVID-19 ചികിത്സാ സൗകര്യം  കൂടാതെ 24 മണിക്കൂറും എമർജൻസി സർവീസുകൾ ഉണ്ട്.
നാഷണൽ എയ്ഡ്‌സ് കൺട്രോൾ പ്രോഗ്രാമിന് (NACP) കീഴിൽ PIMS പരിസരത്ത് ആന്റി റിട്രോവൈറൽ തെറാപ്പി (ART) സെന്ററിന്റെ പ്രവർത്തനം അനുവദിച്ചു.
ജീവകാരുണ്യ പ്രവർത്തനങ്ങൾ
മെഡിക്കൽ സൗകര്യങ്ങളില്ലാത്ത പ്രദേശങ്ങളിൽ മെഡിക്കൽ ക്യാമ്പുകൾ, പരിശോധനകൾ എന്നിവ സംഘടിപ്പിക്കുക തുടങ്ങിയ വിവിധ ജീവകാരുണ്യ പ്രവർത്തനങ്ങളിലൂടെ സമൂഹത്തെ സേവിക്കാൻ PIMS പ്രവർത്തിക്കുന്നു, കൂടാതെ നഗരത്തിന്റെ ചുറ്റുമുള്ള പ്രദേശത്തെ 15 ഗ്രാമങ്ങൾ ദത്തെടുക്കുകയും പതിവായി മെഡിക്കൽ ക്യാമ്പുകൾ സംഘടിപ്പിക്കുകയും ചെയ്യുന്നു.
ജലന്ധറിലെ പഞ്ചാബ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന് (PIMS) 'മികച്ച വിദ്യാഭ്യാസ സ്ഥാപനം' എന്ന വിഭാഗത്തിൽ ഈ മേഖലയിലെ മികച്ചതും മാതൃകാപരവുമായ സേവനങ്ങൾക്കുള്ള അംഗീകാരത്തിന് 26-ജൂൺ-2018-ന് ഇന്ത്യൻ രാഷ്ട്രപതി ദേശീയ അവാർഡ്-2018  നൽകിയിരുന്നു.
പഞ്ചാബ് സംസ്ഥാനത്ത് മദ്യപാനവും ലഹരിവസ്തുക്കളും (മയക്കുമരുന്ന്) ദുരുപയോഗം തടയുന്നതിനായി പിംസ് ഡി-അഡിക്ഷൻ ഒപിഡി പ്രതിമാസം ശരാശരി 350 കേസുകൾ പരിശോധിക്കുന്നു.
കൂടുതൽ ജനങ്ങളിലേക്കെത്താൻ, മനഃശാസ്ത്ര വിഭാഗവും കമ്മ്യൂണിറ്റി മെഡിസിൻ വകുപ്പും, പിംസും സംയുക്തമായി 2015-ൽ ആരംഭിച്ച 'നശ മുക്തി അഭിയാൻ' എന്ന കാമ്പെയ്‌നിൽ ജലന്ധറിന് സമീപമുള്ള 15 ഗ്രാമങ്ങൾ ലഹരിവിമുക്ത ഗ്രാമമാക്കുക എന്ന ലക്ഷ്യത്തോടെ ദത്തെടുത്തിരുന്നു.
ഈ കാമ്പെയ്‌നിന് കീഴിൽ, സൗജന്യ വൈദ്യപരിശോധനയും മാനസിക കൗൺസിലിംഗും നൽകി വരുന്നു, കൂടാതെ നിരോധിത ലഹരിമരുന്നുകളുടെ തരങ്ങൾ, ആരോഗ്യം, കുടുംബം, സമൂഹം എന്നിവയിൽ മയക്കുമരുന്നുകളുടെ ദോഷകരമായ ഫലങ്ങൾ, പ്രതിരോധ മാർഗ്ഗങ്ങൾ, റഫറൽ സംബന്ധിച്ച അറിവ് തുടങ്ങിയ വിഷയങ്ങളിൽ സമൂഹത്തിലും സ്കൂളുകളിലും ആരോഗ്യ ചർച്ചകൾ നടത്തി വരുന്നു.
മയക്കുമരുന്ന് ദുരുപയോഗത്തെക്കുറിച്ച് പൊതുജനങ്ങളെ ബോധവത്കരിക്കുന്നതിനായി പിംസ് എംബിബിഎസ് വിദ്യാർത്ഥികൾ 57 നുക്കാദ് നാടകങ്ങൾ സംഘടിപ്പിച്ച് അവതരിപ്പിച്ചു.
ബന്ധപ്പെട്ട ഗ്രാമങ്ങളിലെ ലഹരിവസ്തുക്കളുടെ ദുരുപയോഗത്തിന്റെ മൊത്തത്തിലുള്ള അളവ് കുറയ്ക്കുകയും ലഹരിവസ്തുക്കളുടെ ദുരുപയോഗത്തിന്റെ ദൂഷ്യഫലങ്ങളെക്കുറിച്ചുള്ള അവബോധം വർദ്ധിപ്പിക്കുകയും ചെയ്യുക എന്നതായിരുന്നു കാമ്പെയ്‌നിന്റെ ഉദ്ദേശ്യം.
കോളേജ് കെട്ടിടത്തിൽ ക്ലാസ് മുറികൾ, ലക്ചർ തിയേറ്ററുകൾ, ലാബുകൾ, മ്യൂസിയങ്ങൾ, ഒരു ഗ്രാൻഡ് സെൻട്രൽ ലൈബ്രറി, കമ്പ്യൂട്ടർ സെന്റർ എന്നിവ അടങ്ങിയിരിക്കുന്നു, കൂടാതെ അനാട്ടമി, ഫിസിയോളജി, ഫാർമക്കോളജി, കമ്മ്യൂണിറ്റി മെഡിസിൻ, ഫോറൻസിക് മെഡിസിൻ തുടങ്ങി നിരവധി ക്ലിനിക്കൽ ഇതര വിഭാഗങ്ങളുണ്ട്.
കോളേജ് ഇപ്പോൾ 4 ബി.എസ്.സി. പാരാമെഡിക്കൽ കോഴ്സുകളും.